Կազմակերպութեան խորհուրդի նախագահ Ֆիլիփ Տելիոր, ողջունելով վարչապետը, համոզում յայտնած է, որ Նիկոլ Փաշինեանի այցելութիւնը կ’ըլլայ արդիւնաւէտ ու կը նպաստէ Հայաստանի եւ Ֆրանսայի միջեւ համագործակցութեան ընդլայնումին: Ֆիլիփ Տելիոր յայտնած է, որ նկատի առնելով երկու երկիրներու միջեւ պատմականօրէն ձեւաւորուած բարեկամական կապերու առկայութիւնը` MEDEF-ը շահագրգռուած է տնտեսական համագործակցութեան զարգացումով եւ ընդլայնումով, երկու երկիրներու գործարար շրջանակներուն միջեւ կապերու խորացումով ու պատրաստ է այդ ուղղութեամբ աշխուժ աշխատանք տանիլ: